hu hu hu hu hu hu hu hu hu hu hu pt hu hu hu hu hu hu hu pt en hu hu hu en en nl de en hu hu hu hu hu en nl nl en hu en nl hu nl en en en en en hu de hu fr hu it hu hu en en hu hu hu hu hu en hu sv hu hu en en hu hu hu hu hu ru hu es hu hu hu hu hu hu hu hu hu hu hu hu hu hu hu hu hu hu hu hu hu en nl hu hu pl en en hu pl en en hu hu es en hu hu en en hu hu en en sk hu en en hu hu hu en it it hu it it it hu en hu hu hu hu hu hu hu hu hu hu hu hu hu hu hu hu en hu hu cs en en cs en en cs en pl cs en en cs en zh cs en en da en es cs en en cs nl ja cs en en cs en es cs en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
1991-es amerikai akciófilm, amelyet Sheldon Lettich rendezett
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával.
A Dupla dinamit (eredeti cím: Double Impact) 1991-ben bemutatott amerikai akciófilm, amelyet Sheldon Lettich rendezett, a főszerepet pedig a híres belga akciósztár, Jean-Claude Van Damme alakítja, aki ebben a filmjében dupla szerepet vállalt. Sok harcművész rajongó kedvence Bolo Yeung, akinek ez a második filmje Van Damme-mal, korábban a Véres játékban alakított negatív karaktert.
Jean-Claude Van Damme kettős szerepben
A hongkongi üzletember halálát sokan kívánják. Olyannyira, hogy egyik legnagyobb üzleti sikerének éjszakáján megtámadják, majd feleségét és őt is kivégzik. Csodával határos módon ikerfiai megmenekülnek, és egymástól elválasztva a világ két végén nőnek fel.
A történet 25 évvel később veszi fel a fonalat. Chad egy Los Angeles-i tanár, aki karatét tanít, Frankkel együtt. Ikertestvére Alex pedig egy hongkongi csempész és egy nőcsábász keményfiú. Frank elérkezettnek hiszi a bosszút és a jogos jutalék visszaszerzését, ami az ikreket illeti meg, ezért Chaddel Hongkongba utaznak, ahol egy bárban találkozik a két ikerpár. Először nem akarnak együttműködni, majd mindketten belemennek a dologba és felveszik a kesztyűt. Két legyet ütnek egy csapásra, mivel miközben ketten a kínai maffia üzleteit keresztezik, Alex barátnője bizonyítékokat gyűjt a főnökéről, aki szintén felelős a két szülő haláláért.
Hamarosan Franket és Aley barátnőjét elrabolja maffia, így az ikerpár megindul hogy örökre felszámolja a felelősöket és kiszabadítsa a két szövetségest. A film végén Chad és Alex megbosszulják szüleik halálát és győzedelmeskednek.
Magyar szinkron 1. (1992)[1]
Magyar szinkron 2. (2001)[2]
Chad Wagner / Alex Wagner
Van Damme kettős szerepe különösen a belga akciósztárnak volt nehéz feladat: folyamatosan cserélgette szerepeit, a vagány csempésztől a bájos karate oktatóig, a sminket és kosztümöket is cserélte 5-ször 6-szor egy nap. Technikailag nagyon komplikált volt megoldani, hogy Alex és Chad ugyanabban az időben legyen a képernyőn. A küzdelmi jelenetben, ahol Van Damme önmagával harcolt, a speciális effektusok csapata, a „kettőzés” eljárást alkalmazta, ahol kétszer kell eljátszani egy jelenetet, és dublőröket kell használni.
Bolo Yeung, aki a negatív szereplő volt a Véres játékban, sok harcművész rajongó kedvence. A Véres játék forgatása közben Jean-Claude megígérte Bolónak, hogy egy napon csinálni fognak egy nagy filmet együtt. Az ígéret beteljesült, hiszen Bolo Moon szerepét játssza ebben a filmben.
A filmbéli Raymond Zhang szerepét eljátszó Philip Channel szintén másodszor dolgozott együtt Jean-Claude. Először vele is a Véres Játék című filmben dolgozott együtt, ahol Philip Chan a rendőrkapitány szerepét játszotta. Szintén második alkalommal szerepelt együtt a belga akciósztár Kamel Krifa-val. Először a Börtöncsapda című filmben dolgoztak együtt, ahol Kamel Krifa egy fegyencet alakított, aki áldozatai nevét a fejére tetováltatta. Ebben a filmben Alex bárjának pultosát alakítja. A filmbeli ikrek apjának, "Paul Wagner" karakterének alakítója Andy Armstrong, aki a világhírű akciókoordinátor, Vic Armstrong testvére, aki szintén dolgozott a filmen.
Ez volt a harmadik alkalom, hogy Jean-Claude Sheldon Lettichcsel dolgozott együtt. Először Jean-Claude Véres játék, majd Oroszlánszív című filmjén dolgoztak együtt, amellyel egyébként rendezőként debütált Sheldon Lettich. Sheldon Lettichnek a Dupla Dinamit volt a második rendezése. Itt már együtt szállították a filmhez a sztorit, és együtt is írták a film forgatókönyvét. Van Damme ezzel a filmmel másodszor mutatkozott be forgatókönyvíróként, itt mutatkozott be producerként, és a film harci jeleneteinek koreográfusa is ő volt.
A film forgatása Los Angelesben és Hongkongban volt. A film nagyobb részét Hongkongban forgatták. Hongkong hosszú hagyománya, hogy a küzdelmi jelenetekben valódiak az érintkezések. Az ottani forgatás azt az előnyt nyújtotta nekik, hogy képesek voltak megmutatni az ütéseket és rúgásokat lassított felvételben. Ugyanezt a módszert használták a Véres játékban is. A nagy költségvetés szintén előny volt, hiszen képesek voltak két új Mercedes Benz túraautót a hongkongi kikötőbe dobni.
A darun játszódó küzdelem, Alex és Raymond Zhang között, a stáb számára ijesztő volt ott forgatni, mivel ez az egyik legnagyobb daru a világon. Senki nem akart felmászni rá, még Jean-Claude kaszkadőr-dublőre, Mark Stefanich sem akarta megcsinálni, szokatlan problémája volt a megmászási magassággal. Amikor megkérték, hogy másszon fel, ő ezt válaszolta: „kirúghatsz engem ma, de én mondom neked, hogy nem csinálom meg, én nem megyek fel oda, ez túl magas.” Végül Jean-Claude volt, aki megtette az első lépést, megmutatva, hogy „nem kell mást tenned, csak becsukni a szemeidet és mászni”.
A végső küzdelem egy nagy konténertelepen játszódik, nagy emelővillás targoncákkal. Veszélyes volt forgatni azt a jelenetet, ahol Griffith megpróbálja összepréselni Chad-et, mert a konténer, amit használtak, nem egy kellék volt, hanem valójában egy igazi konténer.
Az összes szám szerzője Arthur Kempel.
Overture (written by Paul Dable)
The Other Side of the World
A filmet vegyesen fogadták a kritikusok, a legtöbben esztelen akciófilmnek tartották és reklámfogásnak, hogy egyszerre két Van Damme-ot szerepeltetnek. Más pozitív kritikákban méltatják Van Damme-ot az ikerpár kiemelkedő alakításáért.
A film 17 millió dolláros költségvetésével, ez lett Van Damme első nagy költségvetésű filmje, és az addigi legnagyobb sikere is, állítólag 70 000 dollárt kapott a szerepéért. A filmet 1747 amerikai moziban mutatták be, ahol 29 090 445 dollár bevételt hozott. Valamint világszerte összesen 80 millió dollár bevételt hozott. A Columbia Pictures több, mint 1700 moziban bemutatta a filmet Amerikában, és az 1992-es év egyik legsikeresebb produkciója lett.
Amikor a BBFC elfogadta 1992-ben, akkor 105 perc 9 másodperc volt a film hossza, vágás nélkül. Az amerikai verzió 107 perces, 2 perccel hosszabb, mint az angol verzió, amely csak 105 perces. Szintén 1992-ben Jean-Claude-ot jelölték az MTV Movie Award gálán a legkívánatosabb férfi kategóriában a filmben nyújtott alakításáért
↑ IszDb - Magyar hangok 1. (magyar nyelven). Internetes Szinkron Adatbázis. (Hozzáférés: 2022. február 1.)
↑ IszDb - Magyar hangok 2. (magyar nyelven). Internetes Szinkron Adatbázis. (Hozzáférés: 2022. február 1.)
Dupla dinamit a PORT.hu-n (magyarul)
Dupla dinamit az Internet Movie Database-ben (angolul)
Dupla dinamit a Rotten Tomatoeson (angolul)
Dupla dinamit a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Dupla_dinamit&oldid=24642726”
Utoljára szerkesztve 2022. február 1., 09:52-kor
A lap utolsó módosítása: 2022. február 1., 09:52
A lap szövege CC BY-SA 3.0 alatt érhető el, ha nincs külön jelölve.